L’Entitat Cultural Valenciana “El Piló” atorga els seus XXXII Premis de Narrativa
2025-07-24

L’Entitat Cultural Valenciana “El Piló” de Burjassot ha fet pública la decisió del jurat dels seus XXXII Premis de Narrativa en Llengua Valenciana “El Piló”. El jurat dels premis es reunia després de la fi de l’estat d’alarma i donava a conéixer els guanyadors en cadascuna de les categories.

Així, el XIX Premi de Novel·la “Federic Feases” ha sigut atorgat, ex aequo, a les novel·les “Harolt, sense por”, de la qual és autor Vicent Josep Escuder i Bisbal, i  a “La guerra dels Deus” de la qual és autor Màxim Rueda i Pitarque. El jurat va proposar que també s’editara l’obra “El somi del Rei”, de la qual és autor Jesús Moya i Casado. Aquesta petició va ser aprovada per la Junta Directiva en la seua sessió de finals de juny.

Respecte al XIII Premi de Teatre “Josep Melià”, ha quedat desert al no tindre suficient qualitat les obres presentades.

Quant al lliurament dels premis, tal com ha assenyalat l’entitat burjassotera, tindrà lloc el mes de setembre, sempre que les circumstàncies socials així ho permeten.